**Ալաստեր Ռեյդ** (անգլ.՝ Alastair Reid մարտի 22, 1926(1926-03-22), Whithorn, Whithorn, Wigtownshire, Դամֆրիս ընդ Գալոուեյ, Շոտլանդիա, Միացյալ Թագավորություն - սեպտեմբերի 21, 2014(2014-09-21), Նյու Յորք շրջան, Նյու Յորք, Նյու Յորք, ԱՄՆ), շոտլանդացի բանաստեղծ, հարավ-ամերիկյան գրականության գրականագետ։ Հայտնի է բանաստեղծությունների թեթևամիտ ոճով, ինչպես նաև հարավ-ամերիկյան բանստեղծներ Խորխե Լուիս Բորխեսի և Պաբլո Ներուդայի գործերի թարգմանությամբ։ Թեև առավելապես հայտնի է իր թարգմանություններով, Ռեյդը կենդանության օրոք ճանաչման է հասել նաև իր բանաստեղծություններով։ Ապրել է Իսպանիայում, Շվեյցարիայում, Հունաստանում, Մարոկկոյում, Արգենտինայում, Մեքսիկայում, Չիլիում, Դոմինիկյան Հանրապետությունում և Միացյալ Նահանգներում։ Ուիլյամ Շոնի խմբագրությամբ նա գրել է «The New Yorker» ամսագրի համար, սակայն նրա հիմնական եկամուտը ստացվում էր դասավանդումից։

Կյանք
-----

Ռեյդը ծնվել է Շոտլանդիայի Ուիթբորն քաղաքում, հոգևորականի ընտանիքում։ Երկրորդ համաշխարհային պատերազմի ժամանակ ծառայել է Թագավորական նավատորմում՝ ապակոդավորելով ծածկագրեր։ Պատերազմից հետո Սենտ-Էնդրյուս համալսարանում դասական գրականություն է ուսումնասիրում, ապա նաև դասավանդում Նյու Յորքի Սառա Լոուրենս քոլեջում։ 1950-ականների կեսերին տեղափոխվում է Մալյորկա, որտեղ որոշ ժամանակ աշխատում է Ռոբերտ Գրեյվսի մոտ՝ որպես քարտուղար։
1984 թվականին «The Wall Street Journal»-ին տրված հարցազրույցի ժամանակ Ռեյդը խոստովանել է, որ «New Yorker»-ի համար Իսպանիայից իր ռեպորտաժի բազմաթիվ մանրամասներ հորինել է, ներառյալ վայրեր հորինելը և մի շարք կերպարներին որոշ արտահայտություններ վերագրելը։ Նա նշել է, որ այս ստերը փորձ է ներկայացնելու «ավելի մեծ ճշմարտություն, որի մի մասն են կազմում փաստերը»։
Ռեյդը հրատարակել է ավելի քան քառասուն գիրք՝ բանաստեղծություններ, թարգմանություններ և ուղեգրություններ, ներառյալ «Ounce Dice Trice», բառացի՝ «Ունցիա, զառախաղ, երեք անգամ» գրական անհեթեթ մանկական բառախաղերի գիրքը և «Դուրսուներս․ ընտիր արձակ» ու «Ներսուդուրս․ ընտիր պոեզիա և թարգմանություններ» (երկուսն էլ 2008 թվականին) գրքերը։
1980-ական և 1990-ական թվականներին Ռեյդն իր ժամանակի մեծ մասն անցկացնում էր Դոմինիկյան Հանրապետության Սամանա շրջանում՝ կոճապղպեղի պլանտացիայում, մինչև 2003 թվականը, երբ շրջանում բուռն ծաղկում ապրեց զբոսաշրջությունը։
Ռեյդը մահացել է 2014 թվականի սեպտեմբերի 21-ին, 88 տարեկան հասակում՝ թոքաբորբի բուժման ընթացքում ստամոքսային արյունահոսության պատճառով։ Նրանից են մնացել իր երեխաները՝ Մայքլ Ռիդ Հանթերը և Ջասպեր Ռեյդը և կինը՝ Լեսլի Քլարկը։

Ծանոթագրություններ
------------------

1. 1 2 3 4  Internet Speculative Fiction Database — 1995.
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2 3 4  Freebase տվյալների վերբեռնում — Google.
4. ↑  Guggenheim Fellows-ի տվյալների բազա
5. 1 2  «Alastair Reid – obituary». *The Daily Telegraph*. London. 2014 թ․ հոկտեմբերի 7. Վերցված է 2018 թ․ հոկտեմբերի 18-ին.
6. ↑  Maureen Dowd (1984 թ․ հունիսի 19). «A WRITER FOR THE NEW YORKER SAYS HE CREATED COMPOSITES IN REPORTS». *The New York Times*.
7. ↑  «Ounce Dice Trice». New York Review Books. Արխիվացված է օրիգինալից 2015 թ․ հոկտեմբերի 26-ին. Վերցված է 2012 թ․ մայիսի 3-ին.
8. ↑  «About Alastair Reid». The Poetry Archive. Վերցված է 2014 թ․ հոկտեմբերի 24-ին.
9. ↑  Cid, Ana (2014 թ․ հոկտեմբերի 15). «Alastair Reid, el poeta "Patapelá" que vivió 20 años en Samaná» (Spanish). Acento. Արխիվացված է օրիգինալից 2014 թ․ հոկտեմբերի 24-ին. Վերցված է 2014 թ․ հոկտեմբերի 24-ին.`{{cite news}}`: CS1 սպաս․ չճանաչված լեզու (link)
10. ↑  McGrath, Charles (2014 թ․ սեպտեմբերի 24). «Postscript: Alastair Reid (1926–2014)». *The New Yorker*. Վերցված է 2014 թ․ հոկտեմբերի 24-ին.
11. ↑  «Alastair Reid in the New Yorker». *The New Yorker*.
12. ↑  Campbell, James (2014 թ․ սեպտեմբերի 26). «Alastair Reid obituary». *The Guardian*.
13. ↑  Weber, Bruce (2014 թ․ սեպտեմբերի 25). «Alastair Reid, a Restless Poet and Essayist, Is Dead at 88». *The New York Times*. Վերցված է 2014 թ․ հոկտեմբերի 24-ին. «The cause was a gastric bleed he suffered during treatment for pneumonia, said his wife, Leslie Clark. Described as a man with "itchy feet", Mr. Reid lived, often not for very long, in a variety of places — Switzerland, Argentina, Mexico, Chile, the Dominican Republic and England among them — before settling in Greenwich Village for the last decades of his life. He was restless as a man of letters as well.»
14. ↑  son

Այլ աղբյուրներում
-----------------

* Միջազգային «Ով ով է պոեզիայում» 2004թ

Արտաքին հղումներ
----------------

* Alastair Reid at Scottish Poetry Library (spl.org.uk)
* "Curiosity", an original poem by Reid